title: Estau d'a materia
text: Os estaus d'a materia son as distintas formas u diferents fases que puet tener a materia. Historicament, a distinción se feba basando-se en as propiedatz qualitativas. Asinas o solido ye o estau en que a materia mantiene un volumen y forma fixa; o liquido ye o estau en que a materia mantiene un bolumen fixo, pero s'adapta a la forma d'o suyo contenedor; y o gas ye o estau en que a materia s'espande y ocupa qualsiquier volumen disponible.
  
  Autualment as distincions entre estaus se fan basando-se en diferencias entre as interrelacions moleculars. O solido ye o estau en o que as atraccions intermoleculars fan que as distancias entre moleculas sían fixas. O liquido ye o estau en que as atracions intermoleculars mantienen a las moleculas amanadas, con unas distancias entre ellas quasi invariants, pero premiten que istas se muevan. O gas ye o estau en que as moleculas son prou deseparadas y as relacions intermoleculars tienen un chicot efecto en os suyos movimientos. O plasma ye un gas muit ionizau, lo que ocurre a altas temperaturas. As fuerzas intermoleculars creyadas por atraccions y repulsions ionicas dan a istas composicions diferents propiedatz, ye por ixo que o plasma se describe como lo quatreno estau d'a materia.
  
  Estaus d'a materia